

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**Telki község Önkormányzat képviselő-testület 2025. augusztus 25-i rendes ülésére**

|  |
| --- |
| **Tárgyalandó napirend:****Aktuális pályázati lehetőségek áttekintése** |

**A napirendet tárgyaló ülés dátuma**: **2025. 08.25.**

**A napirendet tárgyaló ülés:** **Pénzügyi, Településfejlesztési és Fenntarthatósági Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**JOGSZABÁLYI HIVATKOZÁSOK:**

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:**

**4. TÉNYÁLLÁS BEMUTATÁSA:**

Az elmúlt időszakban két olyan pályázati lehetőség merült fel melynek áttekintését javasoljuk a képviselő-testületnek.

1. **Belterületi utak fejlesztése TOP-1.2.3-21 – 2025.évi pályázati szakasza**

A TOP-1.2.3\_21 pályázat keretében pályázati felhívás került meghirdetésre az önkormányzati tulajdonú belterületi közutak építése, korszerűsítése, felújítása, közlekedésbiztonsági célú fejlesztése a településközpont vagy a település közintézményeinek, közszolgáltatást nyújtó létesítményeinek jobb megközelíthetősége, a lakóterületekkel való kapcsolatok javítása, a településközpont tehermentesítése, vagy a meglévő belterületi úthálózat minőségi fejlesztése érdekében. A felhívás további célja a fejlesztéssel érintett útszakaszokon a közösségi közlekedés infrastruktúra fejlesztése, valamint az útburkolaton elhelyezhető kerékpárforgalmi létesítményeket kialakítása a fenntartható közlekedési módok fejlesztésének elősegítése érdekében.

A felhívás 2021.évben jelent meg előszőr. A jelenlegi pályázati szakaszban maximum 175 millió forint összegű támogatásra lehet pályázni

**Önállóan támogatható tevékenységek:**

**Önkormányzati tulajdonú belterületi gyűjtőutak (B.V. terv. oszt.);** valamint kiszolgáló-, lakó- és vegyes használatú utak (B.VI. terv. oszt.) építése, korszerűsítése, felújítása, ennek keretében támogatható:

• utak burkolatának és alépítményeinek felújítása, korszerűsítése, átépítése,

• út burkolatának megerősítése, szélesítése, korszerűsítése,

• meglévő földút (szilárd burkolattal nem rendelkező út) burkolattal történő kiépítése,

• új gyűjtőút kiépítése.

A Felhívás keretében kizárólag közcélú közútfejlesztések támogathatók

**Pénzügyi keretek**:

Vissza nem térítendő támogatás összege maximum 175 millió Ft.

**Támogatás mértéke**: akár 100 % is lehet.

Az igényelhető előleg mértéke bizonyos feltételek teljesülése esetén akár 100 % is lehet.

Az egyes költségtípusok maximális mértéke az összes elszámolható összköltségre vetítve:

• Közbeszerzési eljárások lefolytatása: maximum 1 %.

• Terület előkészítés (régészeti feltárás, lőszermentesítés, földmunkák stb.): maximum 2 %.

• Műszaki ellenőri szolgáltatás, (ide nem értve a FIDIC mérnök költségeit): maximum 1 %.

• Tájékoztatás, nyilvánosság biztosítása: maximum 0,5 %.

• Ingatlan vásárlás: maximum 2 % (a Kormány egyedi hozzájárulása esetén lehet átcsoportosítani legfeljebb 10 %-ig.). • Tartalék: maximum 5 %.

• Kiszolgáló-, lakó- és vegyes használatú utak fejlesztése: legfeljebb 50 %.

**Egyéb információk:**

• A projekt fizikai befejezésére a megkezdésétől számított 36 hónap áll rendelkezésre.

• Pályázatok benyújtásának határideje: **2025.08.19-2025.09.18.**

**Részletes pályázati feltételek a mellékletekben olvashatóak.**

**A pályázat keretében az alábbi utcák felújítására történő pályázat benyújtását javasoljuk a képviselő-testületnek:**

* Vadrózsa utca-Lejtő utca- Szellő közötti szakasza
* Zúzmara utca ( Napsugár Lejtő között, Lejtő-Szellő között )
* Árok utca
* Nyírfa utca, Fő utca csatlakozása

**2022.évben a TOP-1.2.3-25 pályázat keretében már benyújtásra került egy pályázat a Lejtő utca, Csipke utca, Vadrózsa utca rész-szakasz útépítés és csapadékvízelvezetés tárgyában, mely akkor elutasításra került.**

**2. Zöld-két infrastruktúra fejlesztések településeken ( EFRA ) KEHOP Plusz – 2.2.1-25.**

**Támogatás célja**

A felhívás elsődleges céljai a településeken jelentkező, a környezettel (tájjal, ökológiával), éghajlattal, időjárással, vagy egyéb körülménnyel kapcsolatos, a klímaváltozás által is súlyosbított, az egyenetlen csapadékeloszlásból adódó vízgazdálkodási problémák megoldása, kihívások kezelése, ezáltal ezen anomáliák által okozott károk mérséklése, megszüntetése zöldinfrastruktúra fejlesztésekkel, természetalapú megoldások alkalmazásával, valamint az ezekhez kapcsolódó nem beruházási jellegű (ún. „szoft”) tevékenységekkel

**A pályázatok benyújtására 2025. október 1.-től 2026. április 30-ig van lehetőség.**

**1. szakasz: 2025.10.01. 00 óra 00 perctől 2025.10.31. 23 óra 59 percig**

**2. szakasz: 2025.12.01. 00 óra 00 perctől 2025.12.31. 23 óra 59 percig**

**3. szakasz: 2026.02.01. 00 óra 00 perctől 2026.02.28. 23 óra 59 percig**

**4. szakasz: 2026.04.01. 00 óra 00 perctől 2026.04.30. 23 óra 59 percig**

***Az elszámolható költségek mértékére és arányára vonatkozó elvárások***

|  |  |
| --- | --- |
| **Költségtípus**  | **maximális mértéke az elszámolható összköltségre vetítve (%)** |
| Projekt előkészítés, tervezés (kivéve közbeszerzési eljárások lefolytatásának költsége)  | 7 % |
| Ingatlan vásárlás  | 2 % |
| Terület előkészítés (régészeti feltárás, lőszermentesítés, földmunkák)  | 2 % |
| Tartalék  | 10 % |
| Támogató szürkeinfrastruktúra fejlesztési költsége  | 20 % |
| Választható, önállóan nem támogatható tevékenységek költsége  | 35 % |
| Kötelező szemléletformálás költsége  | 10 %, de min. 5 % |
|  | **vetítési alapot képező költségekre vetítve (fix %)** |
| Százalékban meghatározott átalány  | 7 % |

**Támogatás mértéke: 100%**

**Támogatás összege:**

* **kisprojektek esetén: min. 100 000 000 Ft, max. 1 999 999 999 Ft**
* **nagyprojektek esetén: min. 2 000 000 000 Ft, max. 8 000 000 000 Ft**

Önkormányzati társulás vagy konzorciumi támogatást igénylők esetében a minimum és maximum értékek a projekt teljes elszámolható összköltségére vonatkozik, azaz nem tagonként értendő.

A támogatás vissza nem térítendő támogatásnak minősül.

**Részletes kiírás, illetve egyén kisegítő tájékoztató mellékletek csatolva.**

**A pályázat keretében az alábbi infrastruktúra fejlesztések megvalósítására javasoljuk pályázat benyújtását**

**a képviselő-testületnek:**

* **Települési szintű komplex csapadékvíz elvezetés, vízvisszatartással és tározással, szakági tervek készítése, lakossági tájékoztatás és edukáció.**

Telki, 2025. augusztus 19.

Deltai Károly

polgármester

**Határozati javaslat**

**Telki község Önkormányzat Képviselő-testülete
…/2025. (V. ) Önkormányzati határozata**

**Aktuális pályázati lehetőségek áttekintése**

**Belterületi utak fejlesztése TOP-1.2.3-21 pályázat benyújtása**

1.Telki község Önkormányzat Képviselő-testülete úgy határozott, hogy a TOP Plusz-1.2.3-21 kódszámú, **„Belterületi közutak fejlesztése”** című pályázati felhívásra pályázatot nyújt be a …………..……..utca fejlesztésére.

2. A Képviselő-testülete felhatalmazza a Polgármestert a pályázati kiírásban foglaltaknak megfelelően gondoskodjon a pályázat előkészítéséről, a szükséges nyilatkozatokat az Önkormányzat nevében megtegye, a pályázat benyújtásához szükséges dokumentumokat az Önkormányzat nevében aláírja, sikeres pályázat esetén a támogatói okiratot elfogadja.

Határidő: 2025.szeptember 18.

Felelős: Polgármester

**Határozati javaslat**

**Telki község Önkormányzat Képviselő-testülete
…/2025. (V. ) Önkormányzati határozata**

**Aktuális pályázati lehetőségek áttekintése**

**Zöld-két infrastruktúra fejlesztések településeken ( EFRA ) KEHOP Plusz – 2.2.1-25 pályázat benyújtása**

1.Telki község Önkormányzat Képviselő-testülete úgy határozott, hogy a **öld-két infrastruktúra fejlesztések településeken ( EFRA ) KEHOP Plusz – 2.2.1-25** című pályázati felhívásra pályázatot kíván benyújtani az alábbi tartalommal…………………………………………...

2. A Képviselő-testülete felhatalmazza a Polgármestert a pályázati kiírásban foglaltaknak megfelelően gondoskodjon a pályázat előkészítéséről, ………………………a nyilatkozatokat az Önkormányzat nevében megtegye, a pályázat benyújtásához szükséges dokumentumokat az Önkormányzat nevében aláírja, sikeres pályázat esetén a támogatói okiratot elfogadja.

Határidő: 2026. április 30.

Felelős: Polgármester